text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000005", "text": "Ny\u0301ggja fl\u00f8gan hja\u0301 Ginman/Eiv\u00f8r var a\u0301 skra\u0301nni. Henda framu\u0301r go\u0301\u00f0a u\u0301tga\u0301va fekk bestu sko\u00f0sma\u0301l fra\u0301 m\u00e6r, og enda\u00f0i vi\u00f0 at fa\u0301a 6 av 6 stj\u00f8rnum."}, {"text_idx": "#000006", "text": "Ta\u00f0 var heldur ikki uttan ors\u00f8k, ti\u0301 tey kl\u00e6\u00f0a hv\u00f8r \u00f8\u00f0rum, ikki bara h\u00f8vu\u00f0sleikararnir lag og or\u00f0smi\u00f0urin, basssnillingurin Lennart Ginman og f\u00f8royska songkvinnan vi\u00f0 ti\u0301 sto\u0301ru r\u00f8ddini Eiv\u00f8r Pa\u0301lsdo\u0301ttir, men allur bo\u0301lkurin kl\u00e6\u00f0ir hv\u00f8r \u00f8\u00f0rum."}, {"text_idx": "#000007", "text": "Ginman/Eiv\u00f8r er eitt vakurt klu\u0301tateppi, sett saman av stakleikarum, i\u00f0 hv\u00f8r i\u0301 si\u0301num lag er sera vakur, men settir saman er heildin uppaftur vakrari."}, {"text_idx": "#000008", "text": "Ein heilt serst\u00f8k to\u0301nleikauppliving i\u0301 kv\u00f8ld!"}, {"text_idx": "#000009", "text": "Eg gle\u00f0i meg so \u00f8giliga no\u0301gv til i\u0301 kv\u00f8ld, ta\u0301 eg endiliga sleppi at hoyra Eiv\u00f8r & Ginman After Dark, i\u00f0 er ein tannn mest forvitnisliga to\u0301nleikaupplivingin, sum vit hava kunna uppliva her heima i\u0301 fleiri a\u0301r, i\u0301 \u00f8llum f\u00f8rum a\u0301 papi\u0301rinum."}, {"text_idx": "#000011", "text": "Teirra fyrsta fl\u00f8ga vann eisini v\u00e6l uppibori\u00f0 hei\u00f0urin sum a\u0301rsins besta danska u\u0301tga\u0301va, ta\u00f0 a\u0301ri\u00f0 hon var\u00f0 u\u0301tgivin."}, {"text_idx": "#000013", "text": "Nu\u0301 ver\u00f0ur so m\u00f8guligt, at uppliva hendan u\u0301rm\u00e6lingin saman vi\u00f0 okkara egna sangu\u0301rm\u00e6lingi Eiv\u00f8r Pa\u0301lsdo\u0301ttir, ta\u00f0 kann illa bli\u0301va anna\u00f0 enn fantastiskt. Eg vi\u00f0m\u00e6li \u00f8llum at skunda s\u00e6r at fa\u0301a atgongumerki."}, {"text_idx": "#000014", "text": "Um tit ikki fa\u0301a fari\u00f0, so kunnu tit hoyra mi\u0301tt umm\u00e6li i\u0301 u\u0301tvarpinum ma\u0301namorgunin kl. 10."}, {"text_idx": "#000015", "text": "Eitt hugnaligt innlit i\u0301 Edvard"}, {"text_idx": "#000016", "text": "Edvard Nyholm Debess hevur lati\u00f0 eina hugnaliga og perso\u0301nliga fl\u00f8gu u\u0301r hondum, og ho\u0301ast hon er a\u0301 markinum millum fj\u00f8lbroytt og sti\u0301lforvirra, so er heildarupplivingin go\u0301\u00f0."}, {"text_idx": "#000020", "text": "Edvard er best kendur sum bassleikari, men hevur eisini sungi\u00f0 ko\u0301r eitt nu\u0301 a\u0301 Debess Blues Station og hja\u0301 Eiv\u00f8r."}, {"text_idx": "#000023", "text": "Men sum sagt eru st\u00f8\u00f0, har r\u00f8ddin ljo\u0301\u00f0ar kroyst uppa\u0301 tann ke\u00f0iliga ma\u0301tan, so sum i\u0301 villaru pettunum i\u0301 \u201cMorgunluft\u201d, og i\u0301 \u201cTu\u0301 og Eg\u201d, har serliga versini tykjast at krevja ein betri sangara orsaka\u00f0 av jass i\u0301bla\u0301sta melodinum."}, {"text_idx": "#000030", "text": "Ein pakki av Tutl fl\u00f8gum til eina amerikanska u\u0301tvarpsst\u00f8\u00f0, hevur vakt mikla gle\u00f0i millum starvsfo\u0301lki, i\u00f0 nu\u0301 sp\u00e6lir no\u0301gvan f\u00f8royskan to\u0301nleik fyri amerikansku lurtarunum."}, {"text_idx": "#000032", "text": "Kristian Blak dagligur lei\u00f0ari av Tutl fekk beint fyri jo\u0301l eitt teldubr\u00e6v fra\u0301 Bob Cochran, i\u00f0 er lei\u00f0ari fyri jasspartin av u\u0301tvarpsst\u00f8\u00f0ini. Cochran hev\u00f0i hoyrt sja\u0301lvnevndu fl\u00f8guna hja\u0301 Eiv\u00f8r Pa\u0301llsdo\u0301ttir og var so bergtikin av henni, at hann hev\u00f0i ynskt, at hann hev\u00f0i hoyrt hetta u\u0301tru\u0301liga to\u0301nlistarliga verk fyrr. A\u0301 heimasi\u0301\u00f0uni hja\u0301 Eiv\u00f8r, hev\u00f0i Cochran funni\u00f0 heimasi\u0301\u00f0una hja\u0301 Tutl og sa\u0301 sto\u0301ra u\u0301rvali av jassi. Ti\u0301 spurdi hann Kristian, um hann kundi sent honum eint\u00f8k av f\u00f8royskum jassfl\u00f8gum. Kristian so gj\u00f8rdi."}, {"text_idx": "#000033", "text": "Si\u0301\u00f0an u\u0301tvarpsst\u00f8\u00f0in fekk f\u00f8roysku fl\u00f8gurnar er f\u00f8royski parturin av sendiskra\u0301nni hja\u0301 u\u0301tvarpsst\u00f8\u00f0ini vor\u00f0in alt st\u00f8rri. Men hesa vikuna ber av, vi\u00f0 Eiv\u00f8r a\u0301 \u00f8\u00f0rum pla\u0301ssi, og n\u00f8vnum sum Lossingarmenn, Yggdrasil, Tjant, Kristian Blak og Faroeesti a\u0301 listanum.\nI\u0301 vikuni fekk Kristian aftur mail fra\u0301 Cochran, i\u00f0 greiddi fra\u0301, at b\u00e6\u00f0i hann og hini starvsfo\u0301lkini a\u0301 u\u0301tvarpsst\u00f8\u00f0ini vo\u0301ru sera gla\u00f0 fyri to\u0301nleikin a\u0301 Tutl fl\u00f8gunum."}]